Kopioi viestin otsikoksi:

Saldotodistuspyyntö velkojen järjestelyä varten

Kopioi sähköpostin viestikenttään:

Pyydän lähettämään kirjallisena seuraavat tiedot kaikista teille olevista vastuistani, myös parhaillaan ulosoton perinnässä olevista veloista:

* Velkani kokonaissaldo sekä pääoma, korot ja kulut eriteltynä.
* Päävelallisen ja kanssavelallisen nimi sekä tiedot vakuuksista ja takaajista
* Velkojan nimi ja alkuperäisen velkojan nimi, jos velkoja on vaihtunut.
* Saatavan syntymisajankohta tai luoton myöntöpäivä.
* Velan alkuperäinen luotto-, viite- tai laskunumero ja mahdollinen perimistoimiston oma tunnistenumero.
* Tuomion antopäivä ja tuomioistuimen nimi, jos velalle on vahvistettu täytäntöönpanoperuste.

Tarvitsen kirjallisen vastauksen myös, vaikka teillä ei ole saatavia minulta tai olette myynyt, palauttanut tai
siirtänyt vastuullani olevia saatavia tai osan niistä toiselle velkojalle tai, jos velassa oleva tai ollut yhteisvastuullinen on maksanut saatavaa osittain tai kokonaan. Pyydän toimittamaan tiedot viimeistään ......./......20.... mennessä alla olevaan osoitteeseen.

Lisää viestiin nimesi, syntymäaikasi ja yhteystietosi.

Lähetä viesti sähköpostitse mahdollisimman monelle perintätoimistolle, jos et ole varma, missä velkoja on perittävänä.